
Negyvenamųjų patalpų viešo nuomos konkurso komisijos 2022 m. rugsėjo 6 d. protokolu Nr.1


NEGYVENAMŲJŲ PATALPŲ, ESANČIŲ PAUPIO G. 10, ANYKŠČIŲ M., 
VIEŠO NUOMOS KONKURSO SĄLYGOS


I. BENDROSIOS NUOSTATOS 

	1. Anykščių rajono savivaldybės Liudvikos ir Stanislovo Didžiulių viešoji biblioteka (toliau – Biblioteka), vadovaudamasi Anykščių rajono savivaldybės tarybos 2022 m. rugpjūčio 30 d. sprendimu Nr. 1-TS-254 „Dėl pastato Paupio g. 10, Anykščių m., nuomos“ skelbia negyvenamųjų patalpų, esančių Bibliotekos filiale Istorijų dvarelis, Paupio g. 10, Anykščių m., viešą nuomos konkursą (toliau – patalpų nuomos konkursas). 
[bookmark: _Hlk34232871]2. Patalpų nuomos konkursas vykdomas vadovaujantis Anykščių rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašu, patvirtintu Anykščių rajono savivaldybės tarybos sprendimu Nr. 1-TS-374 „Dėl Anykščių rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo, ir nuompinigių už Anykščių rajono savivaldybės ilgalaikio ir trumpalaikio materialiojo turto nuomą skaičiavimo tvarkos patvirtinimo“ ( toliau – Tarybos patvirtintas nuomos tvarkos aprašas) ir šiomis sąlygomis.
	3. Patalpų nuomos konkursą organizuoja ir vykdo Bibliotekos direktoriaus įsakymu sudaryta Negyvenamųjų patalpų viešo nuomos konkurso komisija (toliau – Komisija).
4. Patalpų nuomos konkursas skelbiamas viešai  savivaldybės internetinėje svetainėje www.anyksciai.lt, žiniasklaidos priemonėje (laikraštyje) ir Bibliotekos internetinėje svetainėje www.anyksciuvb.lt. 
	
II. TURTO NUOMOS KONKURSO OBJEKTAS 


	5. Biblioteka nuomoja patikėjimo teise valdomas bibliotekinei veiklai nenaudojamas patalpas filiale Istorijų dvarelis, Paupio g. 10, Anykščių m. Nuomojamos patalpos yra kultūros paskirties pastate (plane pastatas pažymėtas indeksu 2C1p, unikalus Nr. 3490-0001-7023); nuomojamų patalpų indeksai: nuo 1 - 1 iki 1 - 3 imtinai, bendras nuomojamų patalpų plotas – 44,06 kv. m, iš jų 30,12 kv. m – kavinės patalpa. Nuomojamas patalpas galima apžiūrėti darbo dienomis nuo 10 iki 12 val. ir nuo 13 iki 17 val. (iki paraiškų pateikimo termino pabaigos).
	 6. 5 punkte nurodytos patalpos nuomojamos 10 (dešimties) metų laikotarpiui, restoranų ir pagaminto valgio teikimo veiklai (56.10).
	 7. Pasibaigus nuomos sutarties terminui, patalpų nuomos konkursas skelbiamas iš naujo. 
8. Pradinis nuompinigių dydis – 3,43 Eur už 1 kv. m per mėnesį.
	9. Nuomininkas privalės nuompinigius mokėti kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos (jeigu tai ne darbo diena – iki kitos po jos einančios darbo dienos). Laiku nesumokėjus nuompinigių, už kiekvieną pradelstą dieną mokami 0,05 procento dydžio delspinigiai.
	10. Nuomininko veikla nuomojamose patalpose privalės atitikti kavinių veiklą reglamentuojančių teisės aktų nuostatoms, įskaitant šiai veiklai privalomus leidimus.

III. KONKURSO DALYVIŲ REGISTRACIJOS TVARKA

	11. Konkurse gali dalyvauti fiziniai ar juridiniai asmenys ir įmonių, įsteigtų Europos Sąjungos valstybėse narėse ir kitose Europos ekonominės erdvės susitarimą pasirašiusiose valstybėse, filialai Lietuvos Respublikoje arba jų įgalioti atstovai (toliau – konkurso dalyviai).
	12. Asmenys, norintys dalyvauti patalpų nuomos konkurse, pateikia užklijuotą voką, ant kurio turi būti užrašyta: konkurso dalyvio pavadinimas ar fizinio asmens vardas, pavardė, adresas ir nuoroda „Kavinės patalpų, esančių Paupio 10, Anykščių m., nuomos konkursui“.  
	13. Vokai su paraiškomis pateikiami adresu Vyskupo skveras 1, Anykščių m., nuo viešo nuomos konkurso paskelbimo dienos iki 2022 m. rugsėjo 20 d. 12:00 val.
	14. Asmuo, pageidaujantis dalyvauti nuomos konkurse, prieš atvykstant registruotis konkurso dalyviu privalo sumokėti dalyvio pradinį įnašą, kuris negali būti mažesnis kaip 3 (trijų) mėnesių pradinio nuompinigių dydžio suma (už visą nuomojamą plotą). Dalyvio pradinis įnašas sumokamas į Anykščių rajono savivaldybės Liudvikos ir Stanislovo Didžiulių viešosios bibliotekos (įstaigos kodas 190049980) sąskaitą Nr. LT20 7182 1000 0014 2895, AB Šiaulių banke (banko kodas 71821).
	15. Konkurso dalyvis paraišką privalo parengti pagal šių sąlygų 1 priede pateiktą formą. 
	16. Kartu su paraiška pateikiami šie dokumentai:
	16.1. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;
	16.2. įsipareigojimas pasirašyti Savivaldybės ilgalaikio materialiojo turto nuomos sutartį (pavyzdinė sutarties forma pridedama);
	16.3. dokumentai, kuriais patvirtinama, kad konkurso dalyvio veikla atitinka konkurso sąlygose nurodytą nuomojamų patalpų naudojimo paskirtį pagal Ekonominės veiklos rūšių klasifikatorių (Restoranų ir pagaminto valgio teikimo veikla 56.10);
	16.4. mokėjimo pavedimas, įrodantis, kad sumokėtas dalyvio pradinis įnašas nurodytas 14 punkte.
	16. Konkurso dalyvis gali pateikti tik vieną paraišką. Jei tiekėjas pateikia daugiau kaip vieną paraišką arba ūkio subjektų grupės dalyvis dalyvauja teikiant kelias paraiškas, visos tokios paraiškos yra atmetamos.
	17. Konkurso dalyvių pateikti vokai su paraiškomis registruojami „Negyvenamųjų patalpų nuomos konkurso vokų registracijos lape“ (2 priedas), įrašant konkurso dalyvio pateikto prašymo registracijos eilės numerį, prašymo pateikimo datą ir laiką (minutės tikslumu).  
	18. Komisijos narys arba Bibliotekos  įgaliotas atstovas:
	18.1. registruoja konkurso dalyvių pateiktus vokus „Nenaudojamų patalpų nuomos konkurso vokų registracijos lape“ – įrašo konkurso dalyvio registracijos eilės numerį, voko su paraiška gavimo datą ir laiką (minutės tikslumu);
	18.2. išduoda konkurso dalyvio registracijos pažymėjimą, (3 priedas) kuriame nurodytas registracijos eilės numeris, voko gavimo data bei laikas (minutės tikslumu), Komisijos posėdžio vieta (adresas), data ir tikslus laikas;
	18.3. užrašo ant voko konkurso dalyvio registracijos eilės numerį;
	18.4. pasirašytinai supažindina konkurso dalyvius su šiomis Sąlygomis;
	18.5. įmeta voką jį pateikusio konkurso dalyvio arba jo atstovo akivaizdoje į užplombuotą dėžę (už  dėžės  plombavimą atsako Komisijos pirmininkas).
	19. Konkurso dalyvis iki galutinio pasiūlymų pateikimo termino turi teisę pakeisti arba atšaukti savo paraišką. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Komisija jį gauna pateiktą raštu iki pasiūlymų pateikimo termino pabaigos.

IV. VOKŲ ATPLĖŠIMAS IR PARAIŠKŲ VERTINIMAS

	20. Vokų atplėšimo laikas 2022 m. rugsėjo 21 d., 15 val. 00 min. Bibliotekos vadovo kabinete, adresu Vyskupo skveras 1, Anykščių m.
	21. Konkurso dalyviai arba jų įgalioti atstovai, norintys dalyvauti Komisijos posėdyje, turi pateikti konkurso dalyvio registracijos pažymėjimą, asmens dokumentą bei įgaliojimą, jei posėdyje dalyvauja konkurso dalyvio įgaliotas atstovas.
  	22. Komisijos pirmininkas leidžia atvykusiems konkurso dalyviams arba jų atstovams įsitikinti, kad vokai, kuriuose įdėtos paraiškos, nepažeisti. Tik tada jis atplėšia vokus, nepažeisdamas užklijavimo juostos. 
	23. Komisijos nariai, nustatę, kad konkurso dalyvių vokuose yra visi privalomi dokumentai, o paraiškose nurodyta visa reikiama informacija, skelbia konkurso dalyvių siūlomus nuompinigių dydžius. 
	24. Negyvenamųjų patalpų nuomos konkursą laimi konkurso dalyvis, paraiškoje nurodęs didžiausią nuompinigių sumą.
	25. Jeigu tokią pat sumą (didžiausią) pasiūlo keli dalyviai, laimėtoju pripažįstamas dalyvis, anksčiau įregistravęs voką „Negyvenamųjų patalpų nuomos konkurso vokų registracijos lape“. 
	26. Negyvenamųjų patalpų nuomos konkurso laimėtojas, neatvykęs į Komisijos posėdį, apie Konkurso rezultatus informuojamas raštu per 3 darbo dienas nuo protokolo pasirašymo dienos: jam išsiunčiamas pranešimas, kuriame nurodomas laikas, kada bus pasirašoma nuomos sutartis. Konkurso laimėtojas, negalintis atvykti nurodytu laiku pasirašyti nuomos sutarties, privalo apie tai informuoti Komisiją nedelsiant, bet ne vėliau kaip per 10 dienų. 
	27. Konkurso dalyviai, neatvykę į konkursą, apie jo rezultatus informuojami raštu (jiems išsiunčiami pranešimai) per 3 darbo dienas nuo protokolo pasirašymo dienos. 
   	28. Jeigu dalyvauti negyvenamųjų patalpų nuomos konkurse nustatytąja tvarka užsiregistravo tik vienas konkurso dalyvis, pasiūlęs nuompinigių ne mažiau už nustatytą pradinį nuompinigių dydį, jis laikomas konkurso laimėtoju.
  	29. Jeigu dalyvauti negyvenamųjų patalpų nuomos konkurse neužsiregistravo nė vienas dalyvis arba visi konkurso dalyviai pasiūlė nuompinigių mažiau už nustatytą pradinį nuompinigių dydį ir (ar) buvo atmestos konkurso dalyvių paraiškos, konkursas skelbiamas neįvykusiu.
     	30. Negyvenamųjų patalpų nuomos konkurso rezultatai įforminami protokolu, kurį pasirašo Komisijos pirmininkas  ir Komisijos nariai. Prie protokolo pridedama Konkurso skelbimo spaudoje iškarpa, nurodoma data ir leidinio  pavadinimas. Kiekvienas konkurso dalyvis arba jo atstovas turi teisę nuo protokolo pasirašymo dienos  susipažinti su protokolu.

V. KITOS KONKURSO SĄLYGOS
 
     	31. Pradinis negyvenamųjų patalpų nuomos konkurso laimėtojo įnašas įskaitomas į nuompinigius. Kitiems konkurso dalyviams pradinis įnašas per 7 kalendorines dienas grąžinamas į jų nurodytą sąskaitą kredito įstaigoje. Jeigu konkurso dalyvis, pripažintas laimėtoju, per nustatytą šių Taisyklių 32 punkte terminą nesudaro nuomos sutarties, pradinis įnašas jam negrąžinamas.
 	32. Biblioteka ir negyvenamųjų patalpų nuomos konkurso laimėtojas ne anksčiau kaip po 5 darbo dienų ir ne vėliau kaip per 10 darbo dienų nuo protokolo pasirašymo dienos  pasirašo  nuomos sutartį. 
	33. Jeigu negyvenamųjų patalpų nuomos konkurso laimėtojas arba jo atstovas neatvyko pasirašyti nuomos sutarties per 10 darbo dienų nuo protokolo pasirašymo dienos, komisijos sprendimu konkurso laimėtoju pripažįstamas kitas pagal eilę konkurso sąlygas atitinkančius dokumentus pateikęs konkurso dalyvis, pasiūlęs didžiausią negyvenamų patalpų nuomos nuompinigių dydį.
	34. Kitos nuomos konkurso, nuomos sutarties pasirašymo sąlygos ir terminai taikomi taip, kaip yra nustatyta Tarybos patvirtintame nuomos tvarkos apraše (pridedama).
________________________________________


[bookmark: _Hlk34233411]Negyvenamųjų patalpų viešo nuomos konkurso sąlygų
1  priedas  


Negyvenamųjų patalpų viešo nuomos konkurso
organizavimo komisijai

PARAIŠKA 
DALYVAUTI NEGYVENAMŲJŲ PATALPŲ, ESANČIŲ PAUPIO G. 10, ANYKŠČIŲ M., NUOMOS KONKURSE

(data)
(surašymo vieta)

	Konkurso dalyvio pavadinimas ar jo įgalioto asmens vardas, pavardė

	

	Juridinio  asmens kodas ar asmens kodas (fiziniams asmenims)

	

	Buveinės adresas (juridiniams asmenims) ar gyvenamosios vietos adresas (fiziniams asmenims)
	

	Kontaktinio asmens telefono  numeris ir elektroninio pašto adresas
	

	Kredito  įstaigos  pavadinimas, sąskaitos numeris ir banko kodas[footnoteRef:1] [1:  Sąskaitos, į kurią Komisija turės pervesti grąžinamą pradinį įnašą.] 

	

	Siūlomas mėnesinis 1 kv. m  nuompinigių dydis eurais (nurodoma skaičiais ir žodžiais)
	



Patvirtiname, kad su Anykščių L. ir S. Didžiulių viešosios bibliotekos negyvenamųjų patalpų viešo nuomos konkurso sąlygomis ir Tarybos patvirtintu nuomos tvarkos aprašas susipažinome. 





(Už paraiškos pateikimą atsakingo 
asmens vardas, pavardė, parašas  (antspaudas) 

_____________________


Negyvenamųjų patalpų viešo nuomos konkurso sąlygų
2  priedas  
  
 NEGYVENAMŲJŲ PATALPŲ, 
ESANČIŲ ADRESU PAUPIO G. 10, ANYKŠČIAI , BENDRAS PLOTAS – 44,06 KV. M,  
NUOMOS KONKURSO VOKŲ REGISTRACIJOS LAPAS


	Reg. Nr. 
	Voko pateikimo data
	Voko pateikimo laikas 
(minutės tikslumu)
	Konkurso dalyvis
	Prašymą užregistravo 
(vardas, pavardė, parašas)
	Voką pateikė, registracijos pažymėjimą gavo, su Taisyklėmis susipažino: (vardas, pavardė, parašas)

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	



Registracija baigta 20......m.......................     ...d.      _______val. ______min.

________________



















Negyvenamųjų patalpų viešo nuomos konkurso sąlygų
3  priedas  

NEGYVENAMŲJŲŲ PATALPŲ,
ESANČIŲ ADRESU PAUPIO G.  10, ANYKŠČIAI , BENDRAS PLOTAS – 44,06 KV. M,  
NUOMOS KONKURSO DALYVIO REGISTRACIJOS PAŽYMĖJIMAS

Nenaudojamų patalpų nuomos konkurso registracijos pažymėjimas išduotas _______________________________________________________________________________________________________________________________________________________________;
(konkurso dalyvio ar jo įgalioto atstovo  vardas,  pavardė  ir  asmens kodas (fiziniams asmenims), juridinio  asmens ar įmonių, įsteigtų Europos Sąjungos valstybėse narėse   ir   kitose   Europos   ekonominės erdvės   susitarimą pasirašiusiose  valstybėse, filialų  Lietuvos  Respublikoje pavadinimas   ir  kodas) 
 
Registracijos numeris:___________________;
Voko gavimo  data bei   laikas  (minutės  tikslumu)______________________;
Komisijos  posėdžio   vieta (adresas) Bibliotekos vadovo kabinetas., Vyskupo skveras 1, Anykščiai; 
Komijos posėdžio data ir tikslus laikas 2022 m. rugsėjo 21 d., 15 val. 00 min.  

	


Konkurso dalyvio registracijos pažymėjimą išdavė____________________________________
						(vardas, pavardė parašas, išdavimo data)
  

	

_________________


(Savivaldybės ilgalaikio materialiojo turto nuomos pavyzdinė sutarties forma)

SAVIVALDYBĖS ILGALAIKIO  MATERIALIOJO TURTO NUOMOS
SUTARTIS

_____ m.________ ____ d. Nr. ___
________________________________
(sudarymo vieta)
 
Nuomotojas 	,
	  (turto valdytojo teisinė forma, pavadinimas, kodas ir registracijos adresas) 
atstovaujamas (-a) ______	,
                                                                      (pareigos, vardas, pavardė) 
veikiančio (-ios) pagal ___________________________________________________________,
	(atstovavimo pagrindas, dokumento data ir numeris) 
ir nuomininkas 	
(teisinė forma, pavadinimas, kodas ir registracijos adresas, jeigu nuomininkas yra juridinis asmuo arba vardas, pavardė,  gyvenamosios vietos
 adresas, jeigu nuomininkas yra fizinis asmuo)

atstovaujamas (-a), _________________________________________________________________________________
(atstovo vardas, pavardė, pareigos)
veikiančio(-ios) pagal ___________________________________________________________________
                                                      (atstovavimo pagrindas, dokumento data ir numeris)
vadovaudamiesi nuomos be konkurso būdu rezultatais Anykščių rajono savivaldybės tarybos _____ m. ____d. sprendimu Nr. _____ ar viešojo nuomos konkurso, įvykusio ____ m. _________ d., komisijos sprendimu įformintu protokolu Nr. _________, sudaro šią Savivaldybės  ilgalaikio materialiojo turto nuomos sutartį (toliau – Sutartis). Toliau Sutartyje nuomotojas ir nuomininkas kiekvienas atskirai gali būti vadinami šalimi, o abu kartu – šalimis.
I SKYRIUS
SUTARTIES DALYKAS
 
1.1. Nuomotojas įsipareigoja perduoti nuomininkui Savivaldybės materialųjį turtą (toliau - turtas) 
___________________________________________________________________________________
(nuomojamo turto pavadinimas ir apibūdinimas: ilgalaikio materialiojo turto – inventorinis numeris, įsigijimo ir likutinės vertės, nekilnojamojo turto ir kito nekilnojamojo daikto – adresas, pavadinimas, unikalus numeris, statinio pažymėjimas plane, bendras statinio plotas, tūris, arba kiti statiniams būdingi geometriniai parametrai, išnuomojamo turto plotas ir indeksai, naudojimo paskirtis, turto įsigijimo kaina ir likutinė vertė, trumpalaikio materialiojo turto įsigijo vertė ir kt.)
naudoti ir laikinai valdyti už nuomos mokestį, o nuomininkas įsipareigoja priimti turtą ir už jį mokėti nuomos mokestį.

1.2. Turtas skirtas ________________________________________________ veiklai vykdyti.
                                             (nurodyti turto naudojimo paskirtį)

II SKYRIUS
NUOMOS TERMINAS

2.1.Turto nuomos terminas nustatomas __________________ nuo turto perdavimo-priėmimo akto
                                                                                                         (skaičiais ir žodžiais) 
pasirašymo dienos.
            
III SKYRIUS
NUOMOS MOKESTIS

3.1.Nuomininkas už turto nuomą įsipareigoja mokėti nuomotojui nuompinigius – 	
                 (įrašyti sumą skaičiais ir žodžiais, nurodant atskirai bendrą viso objekto nuomos kainą ir vieno kv. metro / kubo kainą)

	 Eur per mėnesį. Tuo atveju, kai nuomininkas 
yra PVM mokėtojas, – su PVM (jeigu jis turi būti skaičiuojamas) ___________________ Eur per mėnesį.
                                                                                                                     (įrašyti sumą skaičiais ir žodžiais)

3.2. Nuomininkas be nuompinigių, kas mėnesį apmoka sąskaitas už šaltą ir karštą vandenį, elektros energiją, dujas, šilumos energiją ir kitas komunalines paslaugas (šiukšlių išvežimą, liftą, bendro naudojimo patalpų ir teritorijos valymą ir kitas paslaugas) (išbraukti netinkamą):
3.3. Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos (jeigu tai ne darbo diena, – iki kitos po jos einančios darbo dienos) pagal nuomotojo pateiktą sąskaitą.
3.4. Nuomininkas nuomotojo ir (arba) paslaugų teikėjų pateiktas sąskaitas už Sutarties 3.2 papunktyje nurodytas paslaugas sumoka per 5 (penkias) darbo dienas nuo sąskaitų gavimo arba pagal atskirą susitarimą.
3.5. Nuompinigiai ir mokėjimai už Sutarties 3.2 papunktyje nurodytas paslaugas pradedami skaičiuoti nuo turto perdavimo-priėmimo akto pasirašymo dienos.

IV SKYRIUS
ŠALIŲ TEISĖS IR PAREIGOS
 
4.1. Nuomotojas įsipareigoja: 
4.1.1 per 3 (tris) darbo dienas nuo Sutarties pasirašymo perduoti nuomininkui Sutarties 1.1 papunktyje nurodytą turtą pagal perdavimo-priėmimo aktą, kuris yra šios Sutarties priedas; 
4.1.2. Sutarties galiojimo laikotarpiu atlikti nuomojamo turto ar su juo susijusių inžinerinių sistemų kapitalinio remonto darbus, kai atliekami viso objekto, kurio dalis nuomojama, arba su tuo objektu susijusių inžinerinių tinklų kapitalinio remonto darbai;
4.1.3. informuoti nuomininką apie išorinių inžinerinių tinklų ir komunikacijų remonto darbus, kurie trukdytų nuomininko veiklai, per 3 (tris) darbo dienas nuo tokių aplinkybių sužinojimo; nuomotojas neatsako už šildymo, vandentiekio ir elektros tinklų sutrikimus, jeigu šie sutrikimai įvyksta ne dėl nuomotojo kaltės;
4.1.4. pasibaigus Sutarties galiojimo terminui arba Sutartį nutraukus prieš terminą, priimti iš nuomininko turtą.
4.2. Nuomotojas turi teisę Sutarties galiojo laikotarpiu tikrinti išnuomotą turtą, taip pat turi kitų teisių ir pareigų, nustatytų Sutartyje ir teisės aktuose. 
4.3. Nuomininkas įsipareigoja: 
4.3.1. per 10 (dešimt) darbo dienų nuo turto perdavimo-priėmimo akto pasirašymo įregistruoti nuomos sutartį Nekilnojamojo turto registre, pasibaigus Sutarties terminui, išregistruoti Sutartį iš nekilnojamojo turto registro;
4.3.2. per 3 (tris) darbo dienas nuo Sutarties pasirašymo priimti Sutarties 1.1 papunktyje nurodytą turtą pagal turto perdavimo-priėmimo aktą; 
4.3.3. laiku sumokėti Sutartyje nustatytą nuomos mokestį ir kitus pagal Sutartį priklausančias įmokas ir mokesčius;
4.3.4. naudoti turtą pagal paskirtį, nurodytą Sutarties 1.2 papunktyje, vadovautis nustatytais šios paskirties turto priežiūros, priešgaisrinės saugos ir sanitariniais reikalavimais, užtikrinti jo gerą būklę (atsižvelgdamas į normalų nusidėvėjimą), saugoti turtą nuo sugadinimo, dingimo; 
4.3.5. sudaryti nuomotojui sąlygas tikrinti nuomojamo turto būklę.
4.3.6. pasibaigus Sutarties galiojo terminui arba Sutartį nutraukus prieš terminą, perduoti turtą per 7 (septynias) darbo dienas pagal turto perdavimo-priėmimo aktą tvarkingą, tokios pat būklės, kokios jis perduotas nuomininkui, atsižvelgdamas į fizinį turto nusidėvėjimą, su visais padarytais pertvarkymais, kurių negalima atskirti nepadarant žalos turtui; nuomininkui neatlyginamos turto pagerinimo išlaidos, todėl nuomininkas, pasibaigus Sutarčiai ar ją nutraukus, neturi teisės reikalauti kompensacijos už turto pagerinimą. 
4.4. Nuomininkas turi ir kitų teisių ir pareigų, numatytų Sutartyje ir teisės aktuose.
4.5. Nuomininkas neturi teisės subnuomoti turto (ar jo dalies) ar suteikti tretiesiems asmenims kokių nors kitų teisių naudotis turtu (ar jo dalimi). Nuomininkas taip pat neturi teisės perleisti visų ar dalies savo teisių ir (ar) pareigų, kylančių iš Sutarties, įkeisti turto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų turto nuomos teisių.
4.6. Sutartis nesuteikia nuomininkui teisės nuomojamo turto adresu registruoti savo ar savo filialų, atstovybių ar patronuojančių įmonių, taip pat klientų ar kitų susijusių asmenų buveinių.
4.7. Nuomininkui draudžiama be rašytinio nuomotojo sutikimo atlikti statinio kapitalinio remonto, rekonstravimo ar pagerinimo darbus. Nuomininkas turi teisę be išankstinio nuomotojo sutikimo savo lėšomis atlikti turto pertvarkymus, reikalingus tam, kad turtą būtų galima naudoti pagal paskirtį, nurodytą Sutarties 1.2 papunktyje su sąlyga, kad tokie pertvarkymai nesusiję su statinio rekonstravimu ar kapitaliniu remontu, kaip jie apibrėžti Lietuvos Respublikos statybos įstatyme. 
V SKYRIUS
ŠALIŲ ATSAKOMYBĖ
 
5.1. Nuomininkas per Sutartyje nustatytus terminus nesumokėjęs nuompinigių privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.
5.2. Delspinigių sumokėjimas neatleidžia nuomininko nuo pagrindinės prievolės įvykdymo. 
5.3. Už turto pabloginimą nuomininkas atsako Lietuvos Respublikos civilinio kodekso 6.500 straipsnyje nustatyta tvarka.
VI SKYRIUS
SUTARTIES GALIOJIMAS, ATNAUJINIMAS, PAKEITIMAS IR PASIBAIGIMAS

             6.1. Ši Sutartis įsigalioja jos pasirašymo dieną ir galioja, iki visiškai ir tinkamai įvykdomi Sutartyje nustatyti įsipareigojimai arba Sutartis nutraukiama Sutartyje ir (ar) teisės aktuose nustatyta tvarka.
            6.2. Nuomininkas, per visą nuomos terminą laikęsis savo įsipareigojimų pagal Sutartį, nuomos terminui pasibaigus turės pirmenybės teisę prieš kitus asmenis sudaryti naują turto nuomos sutartį papildomam terminui. Nuomotojas privalo užtikrinti, kad turto nuomos sutarties atnaujinimo atveju bendra nuomos trukmė nebūtų ilgesnė kaip 10 (dešimt) metų, išskyrus Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 5 dalyje numatytus atvejus. Nuomotojas ne vėliau kaip prieš 2 (du) mėnesius iki nuomos termino pabaigos raštu informuoja nuomininką apie pasiūlymą sudaryti naują turto nuomos sutartį papildomam terminui, nurodydamas nuomos terminą, nuomos mokestį ir kitas nuomos sąlygas, kurias nuomotojas laiko esant svarbiomis. Nuomininkas privalo ne vėliau kaip per 1 (vieną) mėnesį nuo nuomotojo pranešimo gavimo dienos raštu atsakyti nuomotojui, ar sutinka sudaryti  turto nuomos sutartį papildomam terminui. Nuomininkui raštu neatsakius nuomotojui per 1 (vieną) mėnesį nuo pranešimo iš nuomotojo gavimo dienos, laikoma, kad nuomininkas atsisako sudaryti turto nuomos sutartį papildomam terminui nuomotojo pasiūlytomis sąlygomis.
           6.3. Nuomininkas neturės pirmenybės teisės sudaryti naujos turto numos sutarties papildomam terminui, jeigu nuomotojas iki nuomos termino pabaigos bus pareiškęs nuomininkui bent vieną pagrįstą rašytinį įspėjimą dėl Sutarties nuostatų pažeidimo. Tokiu atveju, pasibaigus turto nuomos terminui, nuomotojas turės teisę (tačiau neprivalės) pasiūlyti nuomininkui išsinuomoti turtą tokiomis pat ar naujomis nuomotojo nuožiūra nurodytomis sąlygomis ir terminais. 
           6.4. Visi Sutarties pakeitimai, papildymai ir priedai galioja, jeigu jie sudaryti raštu ir pasirašyti Sutarties šalių. 
            6.5. Ši Sutartis pasibaigia: 
            6.5.1. pasibaigus nuomos terminui; 
6.5.2. Sutarties šalių susitarimu;
6.5.3. kitais Lietuvos Respublikos civilinio kodekso nustatytais atvejais ir tvarka;
6.5.4. Lietuvos Respublikos civilinio kodekso nustatyta tvarka, kai išnuomoto turto reikia savivaldybių ar valstybės funkcijoms atlikti.
VII SKYRIUS
NENUGALIMOS JĖGOS (Force majeure) APLINKYBĖS

7.1. Nė viena šalis nelaikoma pažeidusi Sutartį arba nevykdanti savo įsipareigojimų pagal Sutartį, jeigu įsipareigojimus vykdyti trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybės taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms teisių patvirtinimo“.
7.2. Jeigu kuri nors šalis mano, kad atsirado nenugalimos jėgos (force majeure) aplinkybių, dėl kurių ji negali vykdyti savo įsipareigojimų, ji nedelsdama, ne vėliau kaip per 3 (tris) kalendorines dienas nuo tokių aplinkybių atsiradimo, informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jeigu nuomotojas raštu nenurodo kitaip, nuomininkas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų, kaip vykdyti savo įsipareigojimus, kurių vykdyti nenugalimos jėgos (force majeure) aplinkybės netrukdo.
7.3. Jeigu nenugalimos jėgos (force majeure) aplinkybės trunka ilgiau kaip 90 (devyniasdešimt) kalendorinių dienų, viena iš šalių turi teisę Sutartį nutraukti įspėdama apie tai kitą šalį prieš 30 (trisdešimt) kalendorinių dienų. Jeigu parėjus šiam 30 (trisdešimties) kalendorinių dienų laikotarpiui nenugalimos jėgos (force majeure) aplinkybės tęsiasi, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.
VIII SKYRIUS

BAIGIAMOSIOS NUOSTATOS

8.1. Papildomos sąlygos:
8.1.1. Nuomininkas savo lėšomis per 15 (penkiolika) darbo dienų nuo Sutarties pasirašymo dienos apdraudžia visam Sutarties galiojimo laikui gaunamą turtą nuomotojo naudai nuo šių draudžiamųjų įvykių: gaisro, potvynio, vagystės ir trečiųjų asmenų neteisėtų veikų ir pateikia nuomotojui apdraudimo faktą patvirtinančius dokumentus; 
8.1.2. sudaro žemės nuomos sutartį;
8.2. Bet koks ginčas, kylantis iš Sutarties ar susijęs su Sutartimi, kuris neišsprendžiamas derybų būdu, turi būti sprendžiamas teisme Lietuvos Respublikos įstatymų nustatyta tvarka. 
8.3. Sutartis surašoma dviem egzemplioriais – po vieną kiekvienai Sutarties šaliai. 
8.4.  Sutarties priedai: 
8.4.1. Savivaldybės materialiojo turto perdavimo-priėmimo aktas; 
8.4.2. _________________________________________________.
IX SKYRIUS
SUTARTIES ŠALIŲ REKVIZITAI IR ADRESAI

Nuomotojas 	Nuomininkas 
Pavadinimas                                                              Pavadinimas (fizinio asmens vardas ir pavardė)
Adresas                                                                     Adresas
Juridinio asmens kodas                                            Juridinio asmens kodas

Atsiskaitomoji banko sąskaita                                 Atsiskaitomoji banko sąskaita

Nuomotojo vardu                                                      Nuomininko vardu

__________________                                   __________________   
A. V. 	A. V. 
(Jeigu reikalavimas turėti antspaudą nustatytas įstatymuose)
______________



                                                                                                   Anykščių rajono savivaldybės 
                                                                                                   ilgalaikio materialiojo turto viešojo
                                                                                                   nuomos konkurso ir nuomos be konkurso
                                                                                                   organizavimo ir vykdymo tvarkos aprašo
                                                                                                   2 priedas                                              


(Savivaldybės ilgalaikio materialiojo turto perdavimo-priėmimo akto pavyzdinė forma)


SAVIVALDYBĖS ILGALAIKIO MATERIALIOJO TURTO
PERDAVIMO-PRIĖMIMO
A K T A S
____ m.__________ ___d. Nr.___
_______________________________
(sudarymo vieta)
 
Nuomotojas	, 
	 (turto valdytojo teisinė forma, pavadinimas, kodas ir registracijos adresas) 
atstovaujamas, _________________________________________________________________	__
(atstovo pareigos, vardas, pavardė)
veikiančio pagal	
	(atstovavimo pagrindas, dokumento data ir numeris) 
perduoda, o nuomininkas 	 
	 (nuomininko – teisinė forma, pavadinimas, registracijos numeris ir adresas, jeigu nuomininkas yra juridinis asmuo, arba vardas, 
pavardė,  gyvenamosios vietos adresas, jeigu nuomininkas yra fizinis asmuo) 	
atstovaujamas	,
(atstovo pareigos vardas, pavardė)
veikiančio pagal ___________________________________________________________________
                               (atstovavimo pagrindas, dokumento data, numeris)

remdamiesi ____ m. _________ __ d. sudaryta Savivaldybės ilgalaikio materialiojo turto nuomos sutartimi Nr. _____, perduoda ir priima Savivaldybės materialųjį turtą (perduodamo turto pavadinimas ir apibūdinimas: ilgalaikio materialiojo turto – inventorinis numeris, įsigijimo ir likutinės vertės, nekilnojamojo turto ir kito nekilnojamojo daikto – adresas, pavadinimas , unikalus numeris, statinio pažymėjimas plane,  bendras statinio plotas, tūris,  arba kiti statiniams būdingi geometriniai parametrai, išnuomojamo turto plotas ir indeksai, naudojimo paskirtis, turto įsigijimo kaina ir likutinė vertė, trumpalaikio materialiojo turto įsigijo vertė ir kt.; būklė).

 
Perdavė 
____________________________ 	(Parašas) 	(Vardas ir pavardė) 
(nuomotojo atstovo pareigų pavadinimas) 

A.V. 
 
Priėmė 
____________________________ 	(Parašas) 	(Vardas ir pavardė) 
(nuomininko ar jo atstovo pareigų pavadinimas) 
 A.V.
_________________________________


